Mycetoidearum  evolutio. 95 
in se recipiens, omne testae cavum implet, et denique, in duos 
lobos fissum, gemmulam recludit. (Conf. Richard in Znnales 
du Muséum d'histoire naturelle, Vol. XVI. Tab. XIX.) 
II. Stemonitis decipiens. 
lisdem in locis, primo vere coeloque pluvio, alius exortus 
est fungillus, neque hic minus memorabilis. 
Primum massa exsudabat mucilaginosa, mollis, alba, satis 
crassa, aut irregulariter effusa aut,in ramulos varie et eleganter 
divisa, ut Jungermanniam multifidam forma non male referret. 
Mox massa ista in superficie tuberculata apparebat et ulterioris 
evolutionis prima struebat fundamenta. Hoc in statu sub Mi- 
croscopio composito structuram floccosam frustra quaesivi; mu- 
cilago enim illa tota quanta e granulis minutissimis constabat. 
Sed intra noctis unius spatium in sporangiola cylindrica, sessi- 
lia, subclavata, dense conferta, primum sordide carnea, cito in 
fuscum colorem vergentia, spissabatur. |Sporangiola haec guttu- 
las aqueas subtilissimas undique exsudabant et post aliquot ho- 
ras exsiccata in statum maturitatis transibant. Haud raro autem 
collabescit illa mucilago et tam quidem in membranam tenuem 
nigram subnitentem, texturae floccoso -subfibrosae, indurata 
plane alienam faciem induit. At accuratiori examine instituto, 
hinc inde, ubi haec membrana intus adhuc mucilaginosa et al- 
ba constitit, ibi mox in superficie sporangiola cernuntur, ex illa 
emergentia, quae, infirmiori incremento oppressa, nigro colore 
imbuuntur, sin vero ad maturitatem propius pervenerint, sub- 
fusca et reliquis similia existunt. 
In sporangiolis imperfectioribus perídii membrana integra 
flavescit et subpellucida est, :columella et capillitium aut plane 
